হুমায়ুনের বিস্ফোরক মন্তব্য, ‘আগাম গ্রেফতারির’ নির্দেশ, রাজ্যকে চিঠি রাজ্যপালের

কলকাতা: আগামী ৬ ডিসেম্বর মুর্শিদাবাদের (Mursidabad) বেলডাঙাতে বাবরি মসজিদের (Babri Masjid) শিলান্যাস করবেন বলে জানিয়েছেন হুমায়ুন কবীর (Humayun Kabir)। তবে জমি পাওয়ার ক্ষেত্রে প্রশাসনের অসহযোগিতার অভিযোগ তুলেছেন তিনি। একদিকে রাজ্যের আইন-শৃঙ্খলার অবনতি হওয়ার আশঙ্কা করছেন অনেকে। পারদ চড়ছে মুর্শিদাবাদের বাবরি মসজিদ নিয়ে। এরই মধ্যে এবার নড়চড়ে বসলেন রাজ্যপাল সিভি আনন্দ বোস। হুমায়ন কবীরের মন্তব্যের প্রেক্ষিতে রাজ্যে যদি কোনও আইনশৃঙ্খলার অবনতি তাহলে করতে হবে পদক্ষেপ। ‘আগাম গ্রেফতারির’ নির্দেশ দিয়ে রাজ্যকে চিঠি দিলেন রাজ্যপাল সি ভি আনন্দ বোস (Governor CV Ananda Bose)।

৬ ডিসেম্বর বেলডাঙাতে বাবরি মসজিদের শিলান্যাস করবেন বলে জানিয়ে দিয়েছেন হুমায়ুন। তবে জমি পাওয়ার ক্ষেত্রে প্রশাসনের অসহযোগিতার অভিযোগ তুলেছেন তিনি। বেলডাঙার এসডিপিও-র বিরুদ্ধে কাজে বাধা এবং ভয় দেখানোর অভিযোগে এক্কেবারে ক্ষোভে ফেটে পড়েছেন। তিনি বলেন, “আগুন নিয়ে খেলবেন না। পরিষ্কার করে সতর্ক করছি মুর্শিদাবাদ জেলার পুলিশ-প্রশাসনকে।” হুমায়ুন কবীরের সাম্প্রতিক মন্তব্য ও ঘোষণা নিয়ে রাজ্যে আইনশৃঙ্খলা অবনতি (Law and Order Fail) হওয়ার আশঙ্কায় আগাম পদক্ষেপের নির্দেশ দিয়েছেন রাজ্যপাল বোস। এনিয়ে রাজ্য সরকারকে (State Govt) ইতিমধ্যেই চিঠিও পাঠিয়েছেন তিনি। চিঠিতে রাজ্যপালের জানিয়েছেন, হুমায়ুন কবীরের বক্তব্য বা পরবর্তী পদক্ষেপে আইনশৃঙ্খলার অবনতি হলে ‘প্রিভেনটিভ অ্যারেস্ট’ করতেই হবে। রাজ্যপাল সতর্ক করেছেন, রাজ্য প্রশাসন ব্যবস্থা না নিলে তিনি নিজেই প্রয়োজনীয় পদক্ষেপ করবেন।

আরও পড়ুন: দম থাকলে নিজের দল করে লড়ুন! হুমায়ুনকে কটাক্ষ দিলীপের

অন্য খবর দেখুন